...jgħid illi Musxcat jaqbillu li l-PN ikun dgħajjef u bla saħħa Il-Partit Demokratiku fi stqarrija waqt li rrefera għal dak li qal il-Prim Ministru dwar il-bżonn ta'  Oppożizzjoni b’saħħitha u magħquda, rrimarka li hi aktar konvenjenti għall-PM li jkollu Oppożizzjoni dgħajfa li jista’ jikkontrolla u jirrombla fuqha. "L-Oppożizzjoni ilha dawn l-aħħar ħames snin titkellem fuq l-iskandli, ibda bil-Cafè Premier, Australia Hall, l-AUM, Vitals, il-visas mediċi, Panama, l-ITS u tant oħrajn. L-interessi veri tal-PM mhumiex li jkollu Oppożizzjoni li jista’ jiddiskuti magħha, għax hu ċar li Kastilja tmexxi kollox, taħbi kuntratti, u tinjora esperti f’kull qasam li jagħtu pariri jew alternattivi differenti. Il-kriżijiet fil-pajjiż jiżdiedu flok jonqsu, u l-ebda sforz ma jsir minn Kastilja biex titrażżan l-armata ta’ trolls li ta’ kuljum jinsultaw u jwaqqgħu għaċ-ċajt lil kull min jazzarda jikkritka lill-Gvern." "Il-problema vera," kompliet tgħid il-PD "hija li l-gvern mhux interessat f’ideat, soluzzjonijiet, jew tibdil serju li għandu bżonn il-pajjiż. Minflok, il-gvern lest iħallas prezz għoli biex jibqa’ ggranfat mas-siġġu tal-poter, inkluż l-għajta għal Oppożizzjoni magħquda, imma dgħajfa, minflok għal Oppożizzjoni b’saħħitha u pluralista."